Ε.Γ.Σ. Ζαφειράκης Νάουσας

Ο Εκπολιτιστικός Γυμναστικός Σύλλογος Νάουσας "Ζαφειράκης"  είναι ελληνικό αθλητικό σωματείο με κέντρο δραστηριοτήτων του την πόλη της Νάουσας στο Νομό Ημαθίας, όπου και βρίσκεται η έδρα του, το Δ.Α.Κ. Νάουσας. Επίσημο έτος ίδρυσής του είναι το 1974 και αγωνίζεται με χρώματα το πορτοκαλί, το μπλε και το λευκό. Διατηρεί τμήματα καλαθοσφαίρισης, πετοσφαίρισης και χειροσφαίρισης για αθλητές και αθλήτριες όλων των ηλικιακών ομάδων. 

Το όνομά του παραπέμπει στο Ναουσαίο οπλαρχηγό Ζαφειράκη Θεοδοσίου (1772-1822).

Έδρα του συλλόγου είναι το Κλειστό Γυμναστήριο του Δ.Α.Κ. Νάουσας, χωρητικότητας 1.000 θεατών.

 Τμήμα καλαθοσφαίρισης ανδρών 

 Ιστορική αναδρομή 
Το ανδρικό τμήμα καλαθοσφαίρισης του Ζαφειράκη Νάουσας ξεκίνησε την αγωνιστική του πορεία από τα γήπεδα της οικείας Τοπικής Ένωσης.

 Δεκαετίες των 1980 και 1990 
Την αγωνιστική περίοδο 1984-85 αγωνίστηκε στο Πρωτάθλημα της Β' Εθνικής Κατηγορίας, το οποίο εκείνη τη χρονιά διοργανώθηκε σε 4 ομίλους. Ο Ζαφειράκης συμμετείχε με 11 ακόμη συλλόγους στον Α' Όμιλο Βορρά. Όταν ολοκληρώθηκε η αγωνιστική δράση βρέθηκε στην 9η θέση της βαθμολογικής κατάταξης, εντός της ζώνης του υποβιβασμού.«Ματιές στα σπορ», τεύχος Ιανουαρίου 1986.

Κατά την αγωνιστική περίοδο 1989-90 κατέλαβε την 1η θέση στο βαθμολογικό πίνακα της Γ' Κατηγορίας της Ε.ΚΑ.Σ.ΚΕ.Μ., πετυχαίνοντας την άνοδο στη Β' Κατηγορία.«Πρωταθλητές» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Το επόμενο σημαντικό του βήμα πραγματοποιήθηκε την περίοδο 1995-96 οπότε ως Πρωταθλητής στην της Β' Κατηγορίας πέτυχε την άνοδο στην Α' Κατηγορία.

 Δεκαετία του 2000 
Την αγωνιστική περίοδο 2001-02, έχοντας σημειώσει 5 νίκες και 21 ήττες, υποβιβάστηκε στη Β' Κατηγορία τερματίζοντας στη 13η και προτελευταία θέση.«Τελική Βαθμολογία Α' Κατηγορίας Ανδρών 2001-02» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Την επόμενη χρονιά (2002-03) απέτυχε να επιστρέψει στην Α' Κατηγορία, παρόλο που συμμετείχε στη διαδικασία των μπαράζ.«Μπαράζ Ανόδου Β' Κατηγορίας Ανδρών 2002-03» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Την επόμενη περίοδο (2003-04) μπήκε και πάλι στην καλύτερη τετράδα, χωρίς να επιτύχει την άνοδο.«Μπαράζ Ανόδου Β' Κατηγορίας Ανδρών 2003-04» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Τελικά, ήταν την περίοδο 2004-05 που αναδείχθηκε εκ νέου Πρωταθλητής της Β' Κατηγορίας.«Τελική Φάση Β' Κατηγορίας Ανδρών 2004-05» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Την αγωνιστική περίοδο 2005-06, έχοντας πλέον ανέλθει στην Α' Κατηγορία της Ε.ΚΑ.Σ.ΚΕ.Μ., ο Ζαφειράκης ολοκλήρωσε τις αγωνιστικές του υποχρεώσεις με 6 νίκες και 16 ήττες, στην 8η θέση σε σύνολο 12 ομάδων.«Τελική Βαθμολογία Α' Κατηγορίας Ανδρών 2005-06» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Την επόμενη χρονιά, 2006-07, βρέθηκε μία θέση υψηλότερα με 11 νίκες και 11 ήττες.«Τελική Βαθμολογία Α' Κατηγορίας Ανδρών 2006-07» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Και πάλι στην 7η θέση τερμάτισε την περίοδο 2007-08, αυτή τη φορά με 10 νίκες και 12 ήττες.«Τελική Βαθμολογία Α' Κατηγορίας Ανδρών 2007-08» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Την αγωνιστική περίοδο 2008-09 τερμάτισε στην 3η θέση του βαθμολογικού πίνακα της κανονικής περιόδου,«Βαθμολογία Κανονικής Περιόδου Α' Κατηγορίας Ανδρών 2008-09» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. και τελικά κατέλαβε την 5η θέση μετά τη διαδικασία των μπαράζ ανόδου.«Τελική Βαθμολογία Α' Κατηγορίας Ανδρών 2008-09» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Τη χρονιά 2009-10 η απόδοση του συλλόγου παρουσίασε αισθητή κάμψη, με αποτέλεσμα να βρεθεί στη 10η θέση της τελικής βαθμολογίας (σε σύνολο 12 ομάδων) με μόλις 4 νίκες.«Τελική Βαθμολογία Α' Κατηγορίας Ανδρών 2009-10» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

 Δεκαετία του 2010 
Μπαίνοντας στη νέα δεκαετία ο Ζαφειράκης συνέχισε να λαμβάνει μέρος στο Πρωτάθλημα της Α' Κατηγορίας της Ε.ΚΑ.Σ.ΚΕ.Μ. Την αγωνιστική περίοδο 2010-11 είχε απολογισμό 9 νίκες και 13 ήττες απέναντι σε 11 αντιπάλους. Στο πέρας των αγωνιστικών του υποχρεώσεων είχε σκαρφαλώσει στην 6η θέση της τελικής κατάταξης.«Τελική Βαθμολογία Α' Κατηγορίας Ανδρών 2010-11» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Την επόμενη χρονιά, 2011-12, βρέθηκε δύο θέσεις χαμηλότερα στην τελική κατάταξη, έχοντας τον ίδιο απολογισμό αποτελεσμάτων με την προηγούμενη περίοδο.«Τελική Βαθμολογία Α' Κατηγορίας Ανδρών 2011-12» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Την περίοδο 2012-13 η ομάδα ολοκλήρωσε τις αγωνιστικές της υποχρεώσεις στην 3η θέση του βαθμολογικού πίνακα με 14 νίκες και 4 ήττες.«Βαθμολογία Α' Κατηγορίας Ανδρών 2012-13» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Με τον τρόπο αυτό εξασφάλισε συμμετοχή στη διαδικασία των Πλέι-οφ όπου διασταυρώθηκε με την ομάδα που τερμάτισε στη 2η θέση, τον Αιγινιακό. Χρειάστηκαν τρία παιχνίδια προτού καθοριστεί ότι η ομάδα που θα περνούσε στον τελικό θα ήταν ο Αιγινιακός, (71-65, 72-78, 72-63), αφήνοντας το Ζαφειράκη οριστικά στην 3η θέση.«Αιγινιακός-Ζαφειράκης: 72-63», δελτίο τύπου στον επίσημο ιστότοπο του Αιγινιακού, 15 Απριλίου 2013.

Την επόμενη χρονιά 2013-14 στην κορυφή της βαθμολογίας μετά τη λήξη της κανονικής περιόδου υπήρξε τριπλή ισοβαθμία ανάμεσα στους συλλόγους Αριδαία, Εύαθλο-Μακεδόνες Πολυκάστρου και Ζαφειράκη Νάουσας (18 νίκες και 4 ήττες).«Βαθμολογία Α' Κατηγορίας Ανδρών 2013-14», πληροφορίες στον επίσημο ιστότοπο της Ε.ΚΑ.Σ.ΚΕ.Μ. Βάσει των επόμενων κριτηρίων κατάταξης, ο Ζαφειράκης τοποθετήθηκε στην 3η θέση, περνώντας στα Πλέι-οφ. Εκεί διασταυρώθηκε με τον Εύαθλο γνωρίζοντας δύο διαδοχικές ήττες (81-57, 60-66). Έτσι έμεινε και πάλι εκτός τελικού, οριστικά στην 3η θέση.«Ευαθλος Πολυκάστρου- Ζαφειράκης (81-57)» , άρθρο στον ιστότοπο INaoussa.gr, 29 Μαρτίου 2014.«Το πάλεψε αλλά δεν τα κατάφερε ο Ζαφειράκης» , άρθρο στον ιστότοπο INaoussa.gr, 5 Απριλίου 2014.

Την αγωνιστική περίοδο 2014-15 ο Ζαφειράκης τερμάτισε εκ νέου στην 3η θέση, αυτή τη φορά μόνος, με απολογισμό 16 νίκες και 6 ήττες.«Βαθμολογία Α' Κατηγορίας Ανδρών 2014-15» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Αντίπαλος του συλλόγου στα Πλέι-οφ αυτή τη φορά ήταν ο Γ.Α.Σ. Αλεξάνδρειας από τον οποίο ηττήθηκε δύο φορές (76-66, 68-77). Έτσι η πορεία του σταμάτησε ξανά στα ημιτελικά με την κατάληψη της 3ης θέσης.«Πρεμιέρα των play off μπάσκετ: ΓΑΣ Αλεξάνδρεια-Ζαφειράκης Νάουσας 76-66» , άρθρο στον ιστότοπο Embolos.gr, 26 Απριλίου 2015.«Αποχαιρέτησε με ψηλα το κεφάλι η ανδρική ομάδα του Ζαφειράκη» , άρθρο στον ιστότοπο INaoussa.gr, 2 Μαΐου 2015.

 Τμήμα καλαθοσφαίρισης γυναικών 
 Ιστορική αναδρομή 
Το γυναικείο τμήμα καλαθοσφαίρισης του Ζαφειράκη Νάουσας διαθέτει στην τροπαιοθήκη του τρία Πρωταθλήματα Γυναικών της κορυφαίας τοπικής του κατηγορίας, και συγκεκριμένα των ετών 1983, 1984 και 1990.

Την αγωνιστική περίοδο 2004-05 μετά από κάποια χρόνια αδράνειας ο Ζαφειράκης δήλωσε συμμετοχή στο πρωτάθλημα της Ε.ΚΑ.Σ.ΚΕ.Μ. με 5 επιπλέον ομάδες. Στον τελικό βαθμολογικό πίνακα βρέθηκε στην 4η θέση με απολογισμό 4 νίκες και 6 ήττες.«Βαθμολογία Α' Κατηγορίας Γυναικών 2004-05» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Την επόμενη χρονιά 2005-06, οπότε για τον τίτλο του Πρωταθλητή ανταγωνίστηκαν 5 σύλλογοι, ο Ζαφειράκης τερνάτισε στην 3η θέση με 3 νίκες και 5 ήττες.«Βαθμολογία Α' Κατηγορίας Γυναικών 2005-06», πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Την επόμενη περίοδο 2006-07, ο συναγωνισμός ήταν κάπως μεγαλύτερος. Έχοντας συγκεντρώσει 1 νίκη, 10 ήττες και 1 μηδενισμό, ο Ζαφειράκης κατετάγη στην 6η και προτελευταία θέση της τελικής κατάταξης.«Βαθμολογία Α' Κατηγορίας Γυναικών 2006-07», πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Έκτοτε, παρόλο που ο σύλλογος εξακολουθεί να διατηρεί γυναικεία τμήματα καλαθοσφαίρισης, δεν έχει συμμετάσχει επισήμως στα γυναικεία πρωταθλήματα της Ε.ΚΑ.Σ.ΚΕ.Μ.«Πρωταθλήματα» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

 Τμήμα πετοσφαίρισης ανδρών 
 Ιστορική αναδρομή 
150px|right
Ο Ζαφειράκης Νάουσας έχει κατακτήσει δύο Πρωταθλήματα Ανδρών της Τ.Ε. Ε.Ο.Π.Ε. Κεντρικής Μακεδονίας, κατά τα έτη 1980 και 1985.«Πρωταθλητές Ανδρών» , πληροφορίες στον επίσημο ιστότοπο της Ε.Σ.ΠΕ.Μ.

Οι κορυφαίες διακρίσεις του τμήματος έλαβαν χώρα τις περιόδους 1990-91 και 1995-96, οπότε αγωνίστηκε στην Α1 Εθνική Κατηγορία. Η ομάδα έχει επίσης αρκετές εμφανίσεις στην Α2 και τη Β' Εθνική.«About», πληροφορίες στον επίσημο λογαριασμό του τμήματος στο FaceBook. Αξιοσημείωτο είναι επίσης ότι έχει τροφοδοτήσει κατά καιρούς με παίκτες της την Εθνική Ελλάδος Ανδρών.

Κατά την αγωνιστική περίοδο 2012-13, μετά από αδράνεια 3 ετών, η ομάδα ανδρών αγωνίστηκε στο Περιφερειακό Πρωτάθλημα της Ε.Ο.ΠΕ. (στον Όμιλο της Ε.Σ.ΠΕ.Μ.) κερδίζοντας την άνοδό του στην Α2 Εθνική.«Στην Α2 ο Ζαφειράκης Νάουσας, 1-3 στην Κοζάνη!» , άρθρο στον ιστότοπο NewsNow.gr, 11 Μαΐου 2013.

Την αγωνιστική περίοδο 2013-14 ο Ζαφειράκης εντάχθηκε στον 3ο Όμιλο της Α2 Εθνικής, στον οποίο συμμετείχαν συνολικά 12 ομάδες. Στην τελική βαθμολογική κατάταξη η ομάδα της Νάουσας βρέθηκε στην 7η θέση, έχοντας συγκεντρώσει 8 νίκες και 11 ήττες (28-41 σετ).«Αποτελέσματα & Βαθμολογία 3ου Ομίλου Α2 Εθνικής Κατηγορίας 2013-2014» , πληροφορίες στον ιστότοπο Volleynews.gr.

Την αγωνιστική περίοδο 2014-15 η ομάδα δήλωσε συμμετοχή και ξεκίνησε να αγωνίζεται στην ίδια Κατηγορία και Όμιλο.«Αποτελέσματα & Βαθμολογία 3ου Ομίλου Α2 Εθνικής Κατηγορίας 2014-2015» , πληροφορίες στον ιστότοπο Volleynews.gr. Όταν ωστόσο δεν παρουσιάστηκε να αγωνιστεί στον εκτός έδρας αγώνα με την Ελπίδα Αμπελοκήπων για την 18η αγωνιστική, μηδενίστηκε σύμφωνα με το άρθρο 22, περ. α. του Γενικού Κανονισμού Οργάνωσης και Διεξαγωγής Πρωταθλημάτων της Ε.Ο.ΠΕ. Κατόπιν τούτου και σύμφωνα με το άρθρο 23.2 του Γενικού Κανονισμού η ομάδα αποκλείστηκε από τους υπόλοιπους αγώνες του πρωταθλήματος και υποβιβάστηκε στην αµέσως κατώτερη κατηγορία.«Ζαφειράκης Νάουσας – Μηδενίστηκε και υποβιβάστηκε!» , άρθρο στον ιστότοπο PieriaSport.blogspot.gr, 24 Φεβρουαρίου 2015.«Α2 Βόλεϊ Ανδρών: Μηδενίστηκε και υποβιβάστηκε ο Ζαφειράκης» , άρθρο στον ιστότοπο OnSports.gr, 24 Φεβρουαρίου 2015.Υποβιβάζεται ο Ζαφειράκης Νάουσας www.volleynews.gr 
Κατά την αγωνιστική περίοδο 2015-16, ο Ε.Γ.Σ. Ζαφειράκης Νάουσας έλαβε μέρος στο Πρωτάθλημα της Β' Εθνικής Κατηγορίας που διοργανώνει η Ελληνική Ομοσπονδία Πετοσφαίρισης.

 Τμήματα υποδομής 
Σε ό,τι αφορά τα τμήματα υποδομής, ο Ζαφειράκης Νάουσας αποτελεί ένα από τα ισχυρότερα σωματεία της Ε.Σ.ΠΕ.Μ. μετά το 2000.

Συγκεκριμένα έχει κατακτήσει τέσσερα Πρωταθλήματα Εφήβων της Ε.Σ.ΠΕ.Μ., κατά τα έτη 2003, 2005, 2006 και 2007.«Πρωταθλητές Εφήβων» , πληροφορίες στον επίσημο ιστότοπο της Ε.Σ.ΠΕ.Μ. Επίσης έχει στην τροπαιοθήκη του έξι Πρωταθλήματα Παίδων, αυτά των ετών 1997, 2002, 2003, 2004, 2005 και 2006.«Πρωταθλητές Παίδων» , πληροφορίες στον επίσημο ιστότοπο της Ε.Σ.ΠΕ.Μ. Τέλος η ομάδα των Παμπαίδων έχει αναδειχθεί Πρωταθλήτρια Ε.Σ.ΠΕ.Μ. δύο φορές, το 2003 και το 2007.«Πρωταθλητές Παμπαίδων» , πληροφορίες στον επίσημο ιστότοπο της Ε.Σ.ΠΕ.Μ.

Τίτλοι - Διακρίσεις
Α2 Εθνική: 
Δεύτερη θέση: 1995
Β΄ Εθνική: 1990
Γ΄ Εθνική: 2005
Πρωτάθλημα Κεντρικής Μακεδονίας: 1978, 1980, 1985
Α' Κατηγορία Μακεδονίας: 2013

 Τμήμα πετοσφαίρισης γυναικών 
 Ιστορική αναδρομή 
Ο Ζαφειράκης Νάουσας έχει κατακτήσει πέντε Πρωταθλήματα Γυναικών της Τ.Ε. Ε.Ο.Π.Ε. Κεντρικής Μακεδονίας, κατά τα έτη 1987, 1995, 1998, 1999 και 2000,«Πρωταθλητές Γυναικών» , πληροφορίες στον επίσημο ιστότοπο της Ε.Σ.ΠΕ.Μ. καθώς και ένα Πρωτάθλημα της Ε.Σ.ΠΕ.Μ. (διαδόχου της Τ.Ε. Ε.Ο.Π.Ε.), το έτος 2004.

Κατά την αγωνιστική περίοδο 2013-14, ο Ε.Γ.Σ. Ζαφειράκης Νάουσας έλαβε μέρος στο Πρωτάθλημα Γυναικών της Ε.Σ.ΠΕ.Μ. και συγκεκριμένα στο Β' Όμιλο.«Βαθμολογία Γυναικών 2013-14» , πληροφορίες στον επίσημο ιστότοπο της Ε.Σ.ΠΕ.Μ.

Μεγαλύτερη διάκριση του τμήματος αποτελεί η συμμετοχή του στη Β' Εθνική Κατηγορία.

 Τμήματα υποδομής 
Το τμήμα Νεανίδων του Ζαφειράκη Νάουσας έχει κατακτήσει πέντε τοπικά Πρωταθλήματα, κατά τα έτη 1992, 1997, 1999, 2000 και 2001.«Πρωταθλητές Νεανίδων» , πληροφορίες στον επίσημο ιστότοπο της Ε.Σ.ΠΕ.Μ. Οι Κορασίδες έχουν προσθέσει στην τροπαιοθήκη του συλλόγου επίσης πέντε Πρωταθλήματα, εκείνα των ετών 1988, 1989, 1997, 1999 και 2000.«Πρωταθλητές Κορασίδων» , πληροφορίες στον επίσημο ιστότοπο της Ε.Σ.ΠΕ.Μ.

Τίτλοι
Πρωτάθλημα Κεντρικής Μακεδονίας: 1987, 1995, 1998, 1999, 2000
Α' Κατηγορία Μακεδονίας: 2004

 Τμήμα χειροσφαίρισης ανδρών 

 Ιστορική αναδρομή 
Ο Εκπολιτιστικός Γυμναστικός Σύλλογος Ναούσας «Ζαφειράκης», έχει μεγάλη ιστορία στο ελληνικό χάντμπολ, καθώς αποτελεί ένα από τα ιδρυτικά σωματεία της Ομοσπονδίας Χειροσφαίρισης Ελλάδος. Όταν το 1979, προέκυψε η ανάγκη δημιουργίας της ομοσπονδίας χειροσφαίρισης, καθώς το άθλημα του χάντμπολ εκείνη την περίοδο άρχισε να γίνεται ευρύτερα γνωστό στην Ελλάδα, υπήρχε ήδη στον Ζαφειράκη η πρώτη ανδρική ομάδα χάντμπολ , την οποία είχε δημιουργήσει ένα χρόνο νωρίτερα ο έφορος Δάνης Ξανθόπουλος μαζί με τον προπονητή- αθλητή χάντμπολ Στράτο Βαφέα.

Η ανδρική ομάδα χειροσφαίρισης του συλλόγου ανήλθε στην Α1 Εθνική Κατηγορία την αγωνιστική περίοδο 2008-09.«Στατιστικά Ομάδων - Κατάταξη» , πληροφορίες στον επίσημο ιστότοπο της Ο.Χ.Ε. Καταλαμβάνοντας την 9η θέση στην τελική κατάταξη, παρέμεινε στην κατηγορία. Την επόμενη χρονιά 2009-10, ολοκλήρωσε τις αγωνιστικές του υποχρεώσεις στην 7η θέση του βαθμολογικού πίνακα, εξασφαλίζοντας με περισσότερη άνεση την παραμονή του. Δεν στάθηκε εξίσου τυχερός την επόμενη περίοδο, 2010-11, οπότε υποβιβάστηκε, καταλαμβάνοντας την τελευταία θέση της βαθμολογίας.

Κάνοντας μια νέα αρχή στην Α2 Εθνική, ο Ζαφειράκης κατετάγη 2ος στον Όμιλο Βορρά την περίοδο 2011-12, με 13 νίκες, 3 ισοπαλίες και 2 ήττες. Την επόμενη χρονιά, 2012-13, τερμάτισε στην 3η θέση του ίδιου ομίλου. Την περίοδο 206-17 τερματισε στην 5η θεση του ιδιου ομιλου.

Μετά από αρκετά χρόνια παραμονής στην Α2 κατηγορία, την αγωνιστική περίοδο 2019-2020 κατέκτησε την 1η θέση του πρωταθλήματος, οπότε την επόμενη περίοδο 2020-21 αγωνίστηκε στο πρωτάθλημα της Handball Premier.

Πρόεδρος του συλλόγου είναι ο Κωνσταντίνος Ιωάννου (ο οποίος αντικατέστησε την επι δεκαετία απερχόμενη πρόεδρο Δέσποινα Ράλλη) και έφοροι του τμήματος είναι ο Θεολόγης Κασάπης και ο Νίκος Χαλάτσης. Προπονητής είναι ο πρώην διεθνής αθλητής χαντμπολ και σήμερα έμπειρος τεχνικός Κωνσταντίνος Δεληγιάννης από τη Βέροια.

Ρόστερ
 1.  Γιώργος Θεοδωρόπουλος (Αρχηγός της ομάδας) 
 2.  Γιάννης Κρέξης
 3.  Κώστας Τζουβαρας
 4.  Νεμπόισα Κανίζαϊ
 5.  Πέτρος Διδασκάλου 
 6.  Ρονάν Λε Πελιέ
 7.  Πέτρος Ρότζιος
 8.  Σοφοκλής Τσάτσας
 9.  Παναγιώτης Πινακούδης
 10.  Αλέξα Ραντίτσεβιτς
 11.  Βασίλης Μπόλας
 12.  Πασχάλης Πίτος
 13.  Θανάσης Μπουμπουλέντρας
 14.  Νίκος Τσαγκεράς
 15.  Σταύρος Μαυροδουλάκης
 16.  Αριστείδης Καραμπέλκος
 17.  Γιάννης Γαλιτης

 18.  Θεοδόσης Τσουκαλάς 

 Τμήματα υποδομής 
Όσον αφορά τα αναπτυξιακά τμήματα, ο Ζαφειράκης Νάουσας συγκαταλέγεται στις ομάδες με τις περισσότερες πανελλήνιες διακρίσεις. Συγκεκριμένα διαθέτει στην τροπαιοθήκη του 2 Πρωτάθληματα Ελλάδος Εφήβων (2011,2014), 2 Πρωταθλήματα Ελλάδος Παίδων (2008, 2012), 5 Πρωταθλήματα Ελλάδος Παμπαίδων (2007, 2008, 2009, 2010, 2011) και 4 Πρωταθλήματα Ελλάδος Μίνι Αγοριών (2003, 2009, 2010, 2012).«Πρωταθλητές Ελλάδος» , πληροφορίες στον επίσημο ιστότοπο της Ο.Χ.Ε.

 Τμήμα χειροσφαίρισης γυναικών 

 Τμήματα υποδομής 
Όσον αφορά τα αναπτυξιακά τμήματα, ο Ζαφειράκης Νάουσας συγκαταλέγεται στις ομάδες με τις περισσότερες πανελλήνιες διακρίσεις. Στην τροπαιοθήκη του διαθέτει 1 Πρωτάθλημα Ελλάδος Νεανίδων (1998), 3 Πρωταθλήματα Ελλάδος Κορασίδων (1996, 1997, 1998) και 2 Πρωταθλήματα Ελλάδος Παγκορασίδων (1994, 1995).

 Παραπομπές 

 Εξωτερικοί σύνδεσμοι - Πηγές 
 Ε.Γ.Σ. Ζαφειράκης Νάουσας Επίσημο ιστολόγιο του τμήματος χειροσφαίρισης.
 Ε.Γ.Σ. Ζαφειράκης Νάουσας Στοιχεία ομάδας χάντμπολ www.handball.org
 Ε.Γ.Σ. Ζαφειράκης Νάουσας Στοιχεία ομάδας μπάσκετ basketbook.gr
 Ε.Γ.Σ. Ζαφειράκης Νάουσας Στοιχεία ομάδας μπάσκετ stats.basket.gr
 Ε.Γ.Σ. Ζαφειράκης Νάουσας Βόλεϊ www.facebook.com

Κατηγορία:Αθλητικοί σύλλογοι Ημαθίας
Κατηγορία:Νάουσα
Κατηγορία:Ελληνικοί πολυαθλητικοί σύλλογοι
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Σωματεία Ε.ΚΑ.Σ.ΚΕ.Μ.
Κατηγορία:Ιδρύσεις αθλητικών συλλόγων το 1974
Ζαφειρακης Ανδρων
Ζαφειρακης Γυναικων